Opatrenia prijaté na zabránenie prepuknutia aviárnej influenzy v SR.
( Uverejnené  na web. Stránke MP SR a ŠVPS SR )

a)	Usmernenie zo 16. 8. 2005  č.3520/05-224, ktorým sa podľa nariadenia vlády 310/2003 Z. z. prijímajú opatreniach na prevenciu a tlmenie klasického moru hydiny: 
1)	prekontrolovať účinnosť a dodržiavanie pohotovostných plánov pre AI a ND  
v chovoch a na bitúnkoch hydiny
 2) prekontrolovať vybavenie miestnych pohotovostných centier a aktualizáciu tímov miestnych centier pre kontrolu chorôb  na všetkých úrovniach
3) zabezpečiť zvýšenú kontrolu v obchodnom a neobchodnom styku s hydinou a jej produktami vrátane exotických a iných vtákov na hraničných priechodoch z tretích krajín

b)	Opatrenia na zvýšenie biologickej ochrany chovov zo 17.10. 2005 č. 4244/05-224, ktorým sa prijímajú opatrenia na dosiahnuties rozhodnutím komisie č. 2005/745/ES.

c)	Usmernenie k ochrane pracovníkov zo 17.10. 2005 č. 4225/05-224, ktorým  sa zabezpečuje ochrana pracovníkov , ktorí by v prípade prepuknutia ochorenia patrili do rizikových skupín.

d)	Nariadenie o kontrole výrobní kŕmnych zmesí z 18.10.2005 č. 4230/05-224 na zabezpečenie zvýšenej ochrany pred vnikaním voľne žijúcich vtákov do výrobní a skladov kŕmnych zmesí a následnej kontaminácie 

e)	Nariadenie o preškolení veterinárnych lekárov o  vtáčej chrípke z 18.10. 2005 č.  
      4228/05-224 na základe Národného pohotovostného plánu pre prípad podozrenia a  
     výskytu moru hydiny na území Slovenskej republiky na rok 2005, kde je stanovená  
     povinnosť dvakrát do roka vykonať preškolenie inšpektorov a veterinárnych lekárov.

f)	Mimoriadne núdzové opatrenie o zákaze konania zvodov hydiny z 23.10. 2005 č.4292/05, ktorým sa zakazuje vzhľadom na momentálnu situáciu zhromažďovanie vtákov. 

g)	Mimoriadne núdzové opatrenie z 28.10. 2005 o zvýšení biologickej ochrany chovov hydiny č.4373/ 2005,	ktorým sa prijímajú opatrenia na dosiahnuties rozhodnutím komisie č. 2005/745/ES.

h)	Žiadosť ZMOS o súčinnosť pri vypracovaní súpisu hydiny z 28.10. 2005 č 4365/05-224 o vykonaní súpisu hydiny v drobnochovoch. 

      i) Novelizácia Plánu prieskumu aviárnej influenzy u hydiny a voľne žijúcich vtákov 
           na Slovensku v roku 2005 podľa rozhodnutia komisie ES č. 2005/732/ES
    
    j)  Mimoriadne núdzové opatrenie o organizácii lovov pernatej zveri z 2.11. 2005    
     č. 4380/05.

    k)  Vypracovanie mapy SR s vyznačením hydinárskych fariem, hydiny držanej vo       
        výbehoch a lokalít hniezdisk voľne žijúcich vodných vtákov podľa rozhodnutia 
        komisie      č. 2005/726/ES.

l)	Dňa 29. 10. 2005 vydala sekcia lesnícka pod číslom 6255/2005-700 opatrenie, ktorým 
      zakázala až do odvolania lov pernatej poľovnej zveri vo všetkých poľovných revíroch,
      zverníkoch a samostatných bažantniciach na území Slovenskej republiky. Zákaz sa 
      nevzťahuje na lov pernatej poľovnej zveri v rámci monitoringu, ktorý vykonávajú 
      príslušné regionálne veterinárne a potravinové správy, prípadne ďalšie organizácie,
      právnické a fyzické osoby za osobitne stanovených podmienok. Opatrenie ďalej
      ukladá povinnosť užívateľom poľovných revírov hlásiť príslušnej regionálnej 
      veterinárnej a potravinovej správe hromadný úhyn pernatej poľovnej zveri v jednej 
      lokalite.

m)	Dňa 31. 10. 2005 vydala sekcia lesnícka pod číslom 6324/2005-700 „Určenie
      podmienok výkonu monitoringu poľovnej pernatej zveri v rámci vykonávania 
      preventívnych opatrení proti rozšíreniu chrípky hydiny na území Slovenskej
      republiky“  v nadväznosti na „Mimoriadne núdzové opatrenia“ vydané Štátnou 
      veterinárnou a potravinovou správou Slovenskej republiky Č. k. mno-4 380/2005 zo 
     dňa 31. 10. 2005. Tieto podmienky určujú spôsob monitoringu voľne žijúcej vodnej 
     pernatej zveri (hus divá, hus poľná, hus bieločelá, kačica divá, lyska čierna), pernatej 
     zveri odchovanej v umelých chovoch (bažant poľný, kuropta horská, jarabica poľná) 
     a povinnosť užívateľom poľovných revírov uskladniť ulovenú zver do času doručenia 
     výsledkov monitoringu podľa podmienok určených zástupcom príslušnej regionálnej
     veterinárnej a potravinovej správy.